For serien med samme navn, se 12 Monkeys (fjernsynsserie).

***12 Monkeys*** er en amerikansk neo-noir sciencefictionfilm regissert av Terry Gilliam. Den ble produsert i 1995, med hovedfilming fra 8. februar til 6. mai – hovedsakelig i Philadelphia og Baltimore, hvor handlingen finner sted – og premiere 29. desember samme år. Filmen er inspirert av Chris Markers kortfilm *La Jetée* fra 1962.

Hovedrollene innehas av Bruce Willis, Madeleine Stowe og Brad Pitt, med Christopher Plummer og David Morse i biroller.

Filmen ble møtt av gode anmeldelser og innbrakte ca. 168,8 millioner dollar, mot et budsjett på 29,5 millioner dollar. Pitt ble nominert til Oscar for beste birolle, og mottok en Golden Globe-pris for sin prestasjon.

I januar 2015 hadde fjernsynsserien *12 Monkeys*, basert på filmen, premiere på Syfy.

Handlingsreferat
----------------

Et dødelig virus, sluppet løs i 1996, utsletter nesten hele menneskeheten. Overlevende blir tvunget til å leve under jorden. En gruppe kjent som "Army of the Twelve Monkeys" antas å ha sluppet løs viruset. I år 2035 er James Cole en fange som bor i et underjordisk område under ruinen etter Philadelphia. Cole har blitt valgt for å bli trent, og sendt tilbake i tid, for å finne det opprinnelige viruset og for å hjelpe forskere med å utvikle en kur før det er for sent.

James Cole ankommer Baltimore i år 1990, ikke i 1996 som planlagt. Han blir arrestert og fengslet ved et mentalsykehus av Dr. Kathryn Railly. Der møter han Jeffrey Goines, en annen pasient som var anarkist med fanatiske synspunkter. Cole blir forhørt av en rekke doktorer, hvor han forsøker å forklare at virus-utbruddet allerede har funnet sted - og at ingen kan endre dette. Etter et rømningsforsøk blir Cole bedøvet og låst i en celle. Men han forsvinner øyeblikkelig senere, og våkner i år 2035. 

Cole blir forhørt av forskerne som bruker en forvrengt melding som hevder at Army of the Twelve Monkeys skal ha stått bak viruset. Cole får også vist fotografier av en rekke mennesker som mistenkes for å være involvert, inkludert Jeffrey Goines. Forskerne gir Cole en ny mulighet til å fullføre oppdraget, og sender ham tilbake i tid. Cole kommer tilfeldigvis til en slagmark under første verdenskrig, blir skutt i beinet og deretter plutselig transportert til 1996. 

I 1996 holder Railly et foredrag for en gruppe forskere. Cole ankommer lokalet, kidnapper Railly, og tvinger henne til å ta ham med til Philadelphia. De oppdager at Goines er grunnlegger av Army of the Twelve Monkeys. Men Cole blir transportert til 2035 igjen, hvor han på nytt bekrefter for forskerne at han er forpliktet til sitt oppdrag. Han finner Railly igjen i 1996, og de reiser til Florida Keys før viruset slår ut. De oppdager at Army of the Twelve Monkeys ikke var kilden til epidemien likevel. Men Cole blir konfrontert av Jose, en bekjent fra hans egen tid, som gir Cole en pistol og instruerer ham om å følge ordre.

Skuespillere
------------

Bruce Willis
* Bruce Willis som James Cole
* Joseph Melito som en ung James Cole
* Madeleine Stowe som Kathryn Railly
* Brad Pitt som Jeffrey Goines
* Christopher Plummer som Dr. Leland Goines
* David Morse som Dr. Peters
* Jon Seda som Jose
* Christopher Meloni som løytnant Halperin
* Frank Gorshin som Dr. Fletcher
* Vernon Campbell som Tiny
* Lisa Gay Hamilton som Teddy
* Bob Adrian som en geologist
* Simon Jones som en zoologist
* Carol Florence som Jones
* Bill Raymond som mikrobiologist.
* Annie Golden som taxi-sjåfør.
* Thomas Roy som en gate-predikant.

Eksterne lenker
---------------

* (en) Offisielt nettsted Rediger på Wikidata

* (en) 12 Monkeys – kategori av bilder, video eller lyd på Commons Rediger på Wikidata
* (en) *12 Monkeys* på Internet Movie Database Rediger på Wikidata

* (no) *12 Monkeys* hos Filmfront Rediger på Wikidata

* (sv) *12 Monkeys* i Svensk Filmdatabas Rediger på Wikidata

* (da) *12 Monkeys* i Danmark Nationale Filminstitut Rediger på Wikidata

* (en) *12 Monkeys* på AllMovie Rediger på Wikidata

* (fr) *12 Monkeys* på Allociné Rediger på Wikidata

* (nl) *12 Monkeys* på MovieMeter Rediger på Wikidata

* (en) *12 Monkeys* på Turner Classic Movies Rediger på Wikidata

* (en) *12 Monkeys* på American Film Institute Rediger på Wikidata

* (en) *12 Monkeys* på Rotten Tomatoes Rediger på Wikidata


|  |  |
| --- | --- |
| Oppslagsverk/autoritetsdata | Encyclopædia Britannica **·** BIBSYS **·** VIAF **·** BNF **·** BNF (data) **·** BNE **·** BBC Things **·** MusicBrainz
 |